# Andrei Andreicuţ

### De la Wikipedia, enciclopedia liberă

Andrei Andreicuţ
Arhiepiscopul Alba Iuliei

Andrei Andreicuţ, pe numele de mirean Ioan Andreicuţ (* 24 ianuarie 1949, Oarţa de Sus, judeţul Maramureş), arhiepiscop ortodox de Alba Iulia, decan al Facultăţii de Teologie Ortodoxă a Universităţii "1 Decembrie 1918" din Alba Iulia, judeţul Alba.

## [modifică] Carieră

În anul 1972 a fost licenţiat în Construcţii Căi Ferate de către Universitatea Politehnică Bucureşti. A lucrat ca inginer la Întreprinderea de Căi Ferate a Regionalei CFR Cluj. După patru ani de inginerie, între 1976-1978, a urmat cursurile Institutului Teologic din Sibiu, pe care l-a absolvit în doi ani ca urmare a aprobării susţinerii examenelor anticipat datorită faptului că mai deţinea o altă licenţă.

Din anul 1978 a fost preot în Turda, unde a amenajat o capelă, organizată anterior într-o casă, dându-i forma şi aspectul de adevărată biserică. A iniţiat un program sistematic de cateheze pentru tineri şi adulţi precum şi nenumărate acţiuni cu caracter social. A iniţiat în viaţa duhovnicească mulţi tineri, dintre care peste 30 au ajuns preoţi sau monahi. Şantajat de Securitate cu excluderea din cler datorită unor acuzaţii de trafic de influenţă constând în facilitarea înscrierii unor candidaţi la Facultatea de Teologie, a fost obligat să semneze un angajament de colaborare cu Securitatea. În anul 1985, după nenumărate încercări eşuate din cauza obstrucţionării din partea Securităţii, după cum mărturisesc unii din profesorii de la Institutul Teologic Ortodox din Bucureşti (azi Facultatea de Teologie Ortodoxă), a obţinut înscrierea la doctorat. În anul 1985 a fost transferat în Episcopia de Alba Iulia în Parohia Maieri I unde a desfăşurat aceeaşi bogată activitate pastorală. In data de 15 noiembrie 1987 a pus bazele corului de copii "Theotokos" pe care l-a cizelat si perpetuat parintele arhidiacon Nicolae Calin Bulac.

Pe 25 februarie 1990 a devenit episcop-vicar al episcopiei Alba Iulia, care îl avea ca titular pe episcopul Emilian Birdaş. În urma retragerii controversate a episcopului Emilian Birdaş, ca urmare a protestelor marii majorităţi a preoţilor din eparhie, i-a luat locul acestuia, devenind episcop al episcopiei Alba Iulia în iunie 1990, şi arhiepiscop din 1998, când eparhia este ridicată de către Sfântul Sinod al Bisericii Ortodoxe Române la rangul de arhiepiscopie. Astfel diaconii Episcopiei de Alba-Iulia sunt ridicati la rangul de arhidiacon.

În calitate de episcop a înfiinţat Editura Reîntregirea şi o tipografie în care s-au tipărit sute cărţi, a înfiinţat şi susţinut un seminar teologic ortodox, o facultate de teologie (pentru care a construit un sediu modern) şi un post de radio Radio Reîntregirea. Este unul dintre primii episcopi care a organizat activitatea socială a Bisericii la nivel eparhial.

## [modifică] Opere

### [modifică] Volume proprii

- Spovedanie şi Comuniune, ed. Episcopiei, Alba Iulia, 1998, 247 p.
- Dinamica despătimirii, ed. Reîntregirea, Alba Iulia, 2001, 131 p.
- Spiritualitate crestina pe înţelesul tuturor, ed. Reîntregirea, Alba Iulia, 2002, 200 p.
- Morala Împărăţiei întemeiată pe Sfânta Scriptură şi Sfinţii Părinţi, ed. Reîntregirea, Alba Iulia, 2003, 190 p.;
- Mai putem trăi frumos? Pledoarie pentru o viaţă morală, Ed. Reîntregirea, Alba Iulia, 2004, 200 p.
- Ospăţul credinţei, ed. Episcopiei, Alba Iulia, 1999, 301 p.
- În pas cu tranziţia, ed. Episcopiei, Alba Iulia, 1999, 260 p.
- S-au risipit făcătorii de basme, ed. Reîntregirea, Alba Iulia, 2001, 143 p.

### [modifică] Traduceri din limba franceză

Ca un bun cunoscator al limbii franceze a tradus:

- Ignatie Briancianinov, Fărâmiturile Ospăţului, ed. Episcopiei, Alba Iulia, 1996, 268 p.
- Dionysios Tatsis, Cuvintele Bătrânilor, ed. Reîntregirea, Alba Iulia, 2004, p. 150.

A mai publicat nenumărate studii şi articole cu caracter ştiinţific sau diferite intervenţii şi opinii în legătră cu probleme arzătoare ale societăţii.

## [modifică] Legături externe

- Arhiepiscopia Ortodoxă Română Alba Iulia - situl oficial al Arhiepiscopiei ortodoxe de Alba-Iulia
- Dinamica despătimirii - lucrare de Ascetică şi Mistică a arhiepiscopului Andrei Andreicuţ
- Sfântul Ghelasie de la Râmet - Andrei, Arhiepiscopul Alba Iuliei, despre Sfântul Ghelasie de la Râmeţ

Adus de la "http://ro.wikipedia.org../../../a/n/d/Andrei_Andreicu%C5%A3_3ab6.html"

Categorii: Naşteri în 1949 | Biserica Ortodoxă Română | Persoane în Transilvania | Teologi ortodocşi | Episcopi români

##### Views

- Articol
- Discuţie
- Versiunea curentă

##### Caută